Flimkien għal Ambjent Aħjar .td_uid_2_60fbe0ac12c58_rand.td-a-rec-img{text-align:left}.td_uid_2_60fbe0ac12c58_rand.td-a-rec-img img{margin:0 auto 0 0} Read in English . Flimkien għal Ambjent Aħjar (FAA) appellat kontra l-Evalwazzjoni tal-Impatt Ambjentali (EIA) ta' Manoel Island, għax qalet li hemm kunflitt t'interess qawwi. Barra minn hekk, appellat lill-awtoritajiet biex Manoel Island issir park nazzjonali tal-wirt. FAA sostniet li l-espert prinċipali tar-rapport huwa iben direttur tal-MIDI plc, u sottokuntrattur tal-istess organizazzjoni. Ir-rapport il-ġdid huwa sempliċiment ir-rapport il-qadim imdawwar, li tfisser li r-rapport huwa inaċettabli, qalet l-FAA. L-għaqda sostniet li t-termini tar-riferenza ma nbidlux, li tfisser li ma saritx konsultazzjoni pubblika. Barra minn hekk, mindu ġie sottomett ir-rapport tal-EIA, MIDI qalet li l-pjanijiet tagħha għal Manoel Island inbidlu – li tfisser li hemm bżonn termini ta' riferenza ġodda. Barra minn hekk, ir-rapport ġie ppreżentat fuq prinċipi ta' regolamenti qodma li nbidlu fl-2017 minħabba regoli tal-Unjoni Ewropea (UE). B'hekk, qalet l-Awtorità għall-Ambjent u r-Riżorsi għażlet li tinjora regolamenti tal-UE biex tevita laqgħa pubblika fuq it-termini tar-riferenza. Il-permess oriġinali tal-kostruzzjoni fuq Manoel Island ingħata fl-1999. Dan il-permess qatt ma ġie mġedded avolja MIDI kellha tissottometti applikazzjoni ġdida, u mhux bidla fil-permess skadut. L-applikazzjoni ma ġietx sottometta, u b'hekk il-permess m'huwix validu. L-FAA kkonkludiet billi qalet li Manoel Island huwa ftit mill-aħħar spazji ħodor fiċ-ċentru ta' Malta, u li biex isir il-proġett se jkun hemm impatt kbir fuq il-veduta tal-Belt kif ukoll fuq il-Gżira li se tonqos biċċa oħra minnha li hi miftuħa. .td_uid_3_60fbe0ac12f06_rand.td-a-rec-img{text-align:left}.td_uid_3_60fbe0ac12f06_rand.td-a-rec-img img{margin:0 auto 0 0}